
Broj: T02 0 KT 0009675 25
Orašje, 17.04.2026.g. 

                   OPĆINSKI SUD ORAŠJE


[bookmark: _GoBack]	Na   temelju  čl. 45. st.2.  tačka  h., čl. 241. st.1.  ZKP-a  F BiH, podižem  

O P T U Ž N I C U

PROTIV: N. L.

 što je:     dana 29.08.2025. godine oko 01,40 sati, krećući se izlaznim krakom autoputa A1 Donji Svilaj-Odžak „izlaz Odžak Jug“ u pravcu Odžaka, upravljajući pmv marke „Citroen Xsara Picasso“ slovačkih reg. oznaka ..., pod uticajem alkohola u krvi u koncentraciji od 2,10 g/kg, uslijed čega je bio očito nesposoban za sigurnu vožnju, svjestan da upravljajući motornim vozilom u takvom stanju može ugroziti javni saobraćaj i dovesti u opasnost život ili tijelo ljudi, na što je i pristao, pa postupajući suprotno odredbama člana 45. stav 1., i čl 179. stav 1. i stav 2. Zakona o bezbjednosti saobraćaja na putevima u Županiji Posavskoj („Sl. glasilo Županije Posavske“ br. 7/20), usljed alkoholisanog stanja zbog kojeg je bio očigledno nesposoban da sigurno upravlja vozilom, ugrozio javni saobraćaj, tako što se u lijevom zavoju navedenog izlaznog kraka kretao  vozilom neprilagođenom brzinom od 87 km/h umjesto dozvoljenom brzinom do 40 km/h, uslijed koje brzine je izgubio stabilnost upravljanja vozilom i sletio istim udesno izvan kolnika gdje je probio   zaštitnu ogradu, što je dovelo do prevrtanja vozila, kojom prilikom je njegova supruga D. L., zbog snažnog pokretanja tijela i njegovog sraza sa unutarnjim dijelovima kabine vozila tokom prevrtanja, zadobila teške tjelesne ozljede u vidu nagnječenja lijeve deltoidne regije i lijeve nadlaktice,  te preloma lijeve lopatične kosti, a njegov sin mldb. V.L. lake tjelesne povrede u vidu nagnječenja glave, oguljotina kože glave i obje podlaktice, dok se vozilo zapalilo i u cijelosti izgorjelo na travnatoj površini pored kolovoza,

dakle,     pod uticajem alkohola upravljao prevoznim sredstvom iako je zbog toga očito nesposoban za sigurnu vožnju i  time tako  ugrozio javni saobraćaj na putevima da je doveo u opasnost život ili tijelo ljudi, uslijed  čega je prouzrokovao tešku tjelesnu povredu neke osobe,
čime  bi   počinio  krivično  djelo Teška krivična djela protiv sigurnosti javnog prometa iz člana 336. st. 1.  u vezi sa čl. 333. st.1. KZ F BiH.
  
 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

